recursal/SuperWikiNEXT-32B huggingface dataset:
«Sumé» har flere betydninger.

***Sumé*** (norsk: *hvor*) var en grønlandsk rockegruppe som eksisterte fra 1972 til 1977. Gruppa var de første som ga ut rockemusikk med grønlandske tekster.

Sume ble stiftet i 1972 i Sorø, sentrert rundt Malik Høegh og Per Berthelsen som begge var sangere, gitarister og komponister.

Utgivelsen av debutalbumet *Sumut* (norsk: *hvorhen*) i 1973 sammenfalt med en politisk oppvåkning og krav om politiske endringer blant de unge på Grønland. Albumet ble produsert og utgitt av danske Demos, et sosialistisk og anti-imperialistisk selskap med bakgrunn i de danske Vietnamkomiteene.

Gruppas tekster handlet primært om ønske om større selvstyre fra Danmark, og om de sosiale problemene som fulgte av kolonialiseringen. Sume oppnådde enorm popularitet på Grønland, og ble pionerer for moderne grønlandske kulturuttrykk.

I 1977 ble gruppa oppløst og medlemmene flyttet hjem til Grønland. Flere av dem har seinere markert seg i grønlandsk kulturliv. Per Berthelsen har gjort politiske karriere i de to partiene Demokraatit og Siumut.

I 1994 ble bandet gjenforent og spilte inn et nytt album som kom ut på CD. Gruppa opptrer fortsatt jevnlig på Grønland, som regel minst en gang i året.

I 2014 kom dokumentarfilmen *Sumé: Mumisitsinerup nipaa* (dansk: *Sumé: Lyden af en revolution*) som omhandler gruppas betydning, innflytelse og ettermæle.

Diskografi
----------

* *Sumut* (1973, Demos)
* *Inuit Nunnat* (1974, Demos)
* *Sume* (1977, Ulo)
* *Persesume (1994, Ulo)*
* *The sound of a revolution (2014, Ulo)*

Referanser
----------

1. 1 2  Gyldendal - Den store danske: Sume
2. ↑  Greenlandic Popular Music: Sume and the Greenlandification of popular music
3. ↑  IMDB: Sumé: Mumisitsinerup nipaa

Eksterne lenker
---------------

* (en) Sume på Discogs Rediger på Wikidata

* (en) Sume på MusicBrainz Rediger på Wikidata

* (en) Sume på Songkick Rediger på Wikidata

* (en) Sume på Last.fm Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs
 |
**Accidents Never Happen** er et art rock-band fra Oslo. Det består av vokalist Magne Mostue, gitarist Martin Natvig, trommeslager Christian Løvhaug, samt gitarist Jesper Jørgensen og bassist Sondre Imset. Bandet flyttet til Liverpool 2006-2007 etter å ha sluppet debutalbumet *Oslo Beat*, og har siden den gang opptrådt med band som Die!Die!Die!, The Wombats, Asobi Seksu, Caribou, Wavemachines, William, Yeasyer, Johnny Foreigner og The Mae shi, samt spilt for festivaler som The Great Escape Festival, Liverpool Music Week og Liverpool Sound City i 2008.

Diskografi
----------

* *Oslo Beat* – utgitt september (2006)
* *Accidents Never Happen* – (2009)

Eksterne lenker
---------------

* (en) Accidents Never Happen på Discogs Rediger på Wikidata

* (en) Accidents Never Happen på MusicBrainz Rediger på Wikidata
* (en) Anmeldelse Arkivert 28. september 2007 hos Wayback Machine. av *Oslo Beat* på rockmidgets.com
* (en) Anmeldelse av *Oslo Beat* på roomthirteen.com
* Anmeldelse av *Accidents Never Happen*

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** MusicBrainz **·** Discogs
 |
Gamvik kirke
**Gamvik prestegjeld** var et prestegjeld tilhørende Hammerfest prosti. Det omfattet sogn i Gamvik kommune i Finnmark fylke, og hovedkirken var Gamvik kirke. 

Gamviks kirkesogn er nå en del av Gamvik kirkelige fellesråd, og underlagt Hammerfest prosti i Nord-Hålogaland bispedømme i Den norske kirke.

Historikk
---------

Kirkelyden i Gamvik sognet fra gammelt av til Lebesby prestegjeld, og det kan ha vært et gudshus i Gamvik allerede i 1720. Misjonskirken ved Gullholmen i Tana ble revet og flyttet til Gamvik i 1856. Den 15. august 1858 ble den tidligere Samekirken i Tana innviet til kapell i Gamvik under Lebesby prestegjeld. Ved kgl.res. av 16. november 1861 gikk Gamvik kapell over til å bli annekskirke under Tana, som dette året ble eget Tana prestegjeld.

Ved kgl.res. av 11. oktober 1968 ble Gamvik sogn i Tana prestegjeld skilt ut som eget *Gamvik sognekall*, med den første sognepresten innsatt den 9. juli 1969. Gamvik prestegjeld lå under Varanger prosti inntil 1. januar 1999, da det ble overført til Hammerfest prosti.

Menigheter
----------

Prestegjeldet hadde ved sin avvikling følgende menigheter:

* Gamvik

Referanser
----------

1. ↑  (no) «Gamvik kirkested». *Kulturminnesøk*. Riksantikvaren – Direktoratet for kulturminneforvaltning.
2. ↑  Blix, Erik Schytte (1965). *Kirker og kirkeliv i Tana prestegjeld*. [E. S. Blix]. s. 21.
3. ↑  Gamvik prestegjeld, lovdata.no
4. ↑  «Sør-Varanger Avis 1969.07.01». Norge;Troms og Finnmark;;Sør-Varanger;;;;. 1. juli 1969. s. 1.
5. ↑  «Finnmarken 1999.01.12». Norge;Finnmark;;Vadsø;;;;. 12. januar 1999. s. 8.
6. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.
**Shenzhou 4** (kinesisk: 神舟四号) var en ubemannet romferd, og den fjerde ferden i det kinesiske Shenzhou-programmet siden 1999.

Høydepunkter fra ferden
-----------------------

Det ubemannede romskipet var fullt utstyrt for en bemannet ferd, til og med var der inkludert utstyr som sovepose, mat og medisin. Vinduene på Shenzhou 4 var konstruert av et nytt materiale, designet for å forbli rene, selv etter å ha gått inn i atmosfæren, for å tillate (en mulig) taikonauten ombord å bekrefte at fallskjermene hadde utløst. Det har vært sagt at utstyret ombord ikke hadde noen særlige forskjeller sammenlignet med det senere bemannede Shenzhou 5. En uke før oppskyting hadde taikonauter trent inne i romskipet for å gjøre seg kjent med systemene om bord.

Romskipet sin bane ble endret ved manøvrer 29. desember, 4. og 5. januar ble det gjennomført mindre endringer i banen. 

Oppskytingen av Shenzhou 4 ble observert av flere fremstående kinesiske politikere og militære.

Shenzhou 4 hadde med seg 100 frø i et eksperiment for å undersøke effekten på planter dyrket ut fra disse frøene. Totalt ble det utført 52 eksperimenter om bord der man undersøkte områder innenfor fysikk, biologi, medisin, jord-observasjon, material-vitenskap og astronomi.

Fire skip ble brukt til å følge romferden, ett utenfor Sør-Afrika, ett i Det indiske hav utenfor vestlige Australia, ett nær Japan og det siste like vest av New Zealand.

Landingskapselen landet trygt cirka 40 km fra Hohhot i Indre Mongolia. Som ved de tidligere Shenzhou-ferdene, ble kommandoen for å gå inn i atmosfæren gitt fra et av følgeskipene. Før ferden ble det antatt at kineserne kunne komme til å prøve en vannlanding (som Apollo) for å teste nød-systemer, men dette skjedde ikke. Kretsløp-modulen forble i bane til 9. september 2003.

Eksterne lenker
---------------

* SpaceDaily.com – Shenzhou-4 May Rocket Into Space In September 01.07.02
* SpaceFlightNow.com – China launches Shenzhou 4 29.12.02
Gand kirkeJulebygda kapell
**Gand prestegjeld** var et prestegjeld tilhørende Sandnes prosti. Det omfattet sogn i Sandnes kommune i Rogaland fylke, og hovedkirken var Gand kirke.

Gands kirkesogn er nå en del av Sandnes kirkelige fellesråd, og underlagt Sandnes prosti i Stavanger bispedømme i Den norske kirke.

Historikk
---------

Ved kgl.res. av 31. mars 1967 ble Høyland prestegjeld delt ved at et nytt Gand sogn og sognekall skulle dannes.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Sogneprest i menigheten er Astrid Harbo. I tillegg har menigheten kapellan, prosjektprest, ungdomsprest, kantor, diakon, kateket, daglig leder, barnearbeider, trosopplæringspedagog, frivillighetskoordiantor og ungdomsarbeider.[]

Kirkesogn
---------

Prestegjeldet hadde ved sin avvikling følgende sogn og kirker:

* Gand
* Julebygda kapell

Referanser
----------

1. ↑  *Høyland kyrkje 150 år*. Høyland menighet. 1991. s. 19.
2. ↑  «Jærbladet 1967.04.04». Norge;Rogaland;;Time;;;;. 19670404. s. 2.  Sjekk datoverdier i `|dato=` (hjelp)
3. ↑  Fornyings-, administrasjons-og kirkedepartementet (20. desember 2011). «Endringer i gravferdsloven og kirkeloven». *Regjeringen.no* **(norsk)**. Besøkt 5. mars 2023.
4. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.
Gratangen kirke
**Gratangen prestegjeld** var et prestegjeld tilhørende Trondenes prosti. Det omfattet sogn i Gratangen kommune i Troms fylke, og hovedkirken var Gratangen kirke. 

Gratangens kirkesogn er nå en del av Gratangen kirkelige fellesråd, og underlagt Trondenes prosti i Nord-Hålogaland bispedømme i Den norske kirke.

Historikk
---------

Kirkelyden i Gratangen sognet fra gammelt av til Ibestad sogn og sognekall. Ved kgl.res. av 21. mai 1926 ble Ibestad prestegjeld delt i sognene Ibestad, Andørja, Gratangen og Astafjord, og som midlertidig gudshus i Gratangen skulle skolehuset på Gratangbotn anvendes. Gratangen kirke ved kommunesenteret Årstein ble innviet av biskop Monrad Norderval 27. februar 1972. Gratangen sogn ble skilt ut fra Ibestad som eget sognekall, gjeldende fra 1. januar 1999.

Det første gudshuset i bygden var Gratangsbotn kapell, tatt i bruk i 1925, mens Gratangen kirke ble vigslet 27. februar 1972.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
----------

Prestegjeldet hadde ved sin avvikling følgende menigheter:

* Gratangen

Referanser
----------

1. ↑  Prestegjeld og sogn i Troms, arkivverket.no
2. ↑  Gratangen kirke, https://www.norske-kirker.net/
3. ↑  «Fremover 1998.06.18». Norge;Nordland;;Narvik;;;;. 18. juni 1998. s. 21.
4. ↑  Gratangsbotn kapell, norske-kirker.net
5. ↑  «Harstad Tidende 1973.09.15». Norge;Troms og Finnmark;;Harstad;;;;. 15. september 1973. s. 6.
6. ↑  Fornyings-, administrasjons-og kirkedepartementet (20. desember 2011). «Endringer i gravferdsloven og kirkeloven». *Regjeringen.no* **(norsk)**. Besøkt 5. mars 2023.
7. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.
**Språkvask:** Teksten i denne artikkelen kan ha behov for språkvask for å oppnå en høyere standard. Om du leser gjennom og korrigerer der nødvendig, kan du gjerne deretter fjerne denne malen.

**Ahron Daum**  (hebraisk: אהרן דאום; født 6. januar 1951) er en moderne-ortodoks rabbi, pedagog, forfatter og tidligere sjefsrabbi av Frankfurt am Main.

Personlige liv og utdanning
---------------------------

Ahron Daum ble født 6. januar 1951 i Bnei Brak, Israel. Han ble født inn i en religiøs ashkenazi-familie. Hans far Schmuel Daum var pedagog og forfatter, fra en fremtredende rabbinsk familie fra Polen og Slovakia. Hans mor Rivka Gina Daum kom fra en velstående handelsfamilie i Sopron, Ungarn. Han har tre yngre brødre.
Hans religiøse opplæring begynte som 13-åring i Bnei Brak. I en alder av 14 dro han til England, hvor han fortsatte sine studier ved Yeshiva Ha-Rama, og senere flyttet han til Yeshiva Etz Chaim i Montreux, Sveits.
I 1975, etter å ha fått sin bachelorgrad i Sveits, fortsatte han ved Jews' College, University of London, hvor han tok en bachelorgrad i jødiske Studier. Fra 1978 deltok han på Rabbi Isaac Elchanan teologiske seminar (RIETS '82) av Yeshiva University, New York, hvor han tok en mastergrad i bibelske studie.r Han avslo tilbud om å fortsette sine studier for å få tittelen Dayan,[] og vendte tilbake til Europa hvor han giftet seg med Francine Frenkel, som han har tre døtre med. Han snakker hebraisk, engelsk, tysk, fransk, nederlandsk og Jiddisch og har passiv kunnskap i arameisk og latin.

Rabbinsk karriere
-----------------

I 1982 startet han sin rabbinske karriere i Sveits i byen Biel, en tospråklig fransk-tysk by. Han forlot den i 1986 å bli stipendiat ved Christlich-Jüdische Institut i Lucerne, tilknyttet universitetet i Luzern, Sveits.

I 1987 begynte han i han stillingen som administrerende rabbi av det Jødiske Samfunnet i Frankfurt am Main, Tyskland, på den tiden den største og mest prestisjefylte Jødiske Samfunnet i Vest-Tyskland.

Publikasjoner
-------------

**Bøker**

* *Halacha aktuell, Jüdische Religionsgestze und Bräuche im modernen Alltag* (Haag und Herchen Verlag, Frankfurt am Main, 1992, 2 Vol. p. 387 – p. 773)
* *Iyunim b’Halacha* (Haag und Herchen Verlag, Frankfurt am Main, 1992, p. 93)
* *Die Feiertage Israels, Die jüdischen Feiertage in er Sicht der Tradition* (Herchen Verlag, Frankfurt am Main, vol. I, 1993, p. 556, vol. II, 1994, p. 557)
* *"Das aschkenasische Rabbinat : Studien über Glaube und Schicksal"* (Julius Carlebach) / *Die Rolle des Rabbiners in Deutschland heute* (Ahron Daum)

Referanser
----------

1. ↑   Israelitische Gemeinde zu Frankfurt am Main, «Ein Gelehrter aus Überzeugung», side(r) 46[Hentet fra Wikidata]
2. 1 2 3 4  «Best Jewish Studies - Diplomas and certificates». Rabbi Daum official website. Arkivert fra originalen 11. mai 2019. Besøkt 30. juli 2017.
3. ↑  «Schmidt, Martin (1992)» (PDF). Rabbi Daum official website.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
***Serrognathus (Aulacostethus) tianmuxing*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En middelsstor (ca. 25–30 millimeter), avlang, blankt svart hjortebille. Antennene er avlange og ender i en langstrakt vifte. Hodet er tett og kraftig punktert på sidene. Hannens kjever er nokså rette, omtrent så lange som hodet. Pronotum er rektangulært, bredere enn langt. Kroppsformen er litt flat. Dekkvingene er glatte.

Levevis
-------

Larvene utvikler seg i morken ved, utviklingen tar gjerne flere år. De voksne billene er aktive flygere, hannene kjemper om hunnene ved hjelp av de forstørrede kjevene.

Utbredelse
----------

Arten er utbredt i Kina.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien hjortebiller (Lucaninae) Latreille, 1806
					- Stammen Dorcini
						* Slekten *Serrognathus* Motschulsky, 1861
							+ Underslekten *Aulacostethus* Waterhouse, 1869
								- *Serrognathus (Aulacostethus) tianmuxing* Huang & Chen, 2013

Kilder
------

Eksterne lenker
---------------

* Bilde av en hann
* *Artikkelen har ingen egenskaper for arter i Wikidata*
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Bonner Durchmusterung (BD)** eller **Durchmusterung** er det allmenne navnet på tre omfattende astronomiske stjernekataloger over hele himmelen. *Durchmusterung* er et tysk ord som brukes om en systematisk kartlegging av objekt eller data.

Den opprinnelige Bonner Durchmusterung er den katalogen som ble satt sammen ved observatoriet ved Universitetet i Bonn i perioden 1852–1862, under ledelse av Friedrich Wilhelm August Argelander. Katalogen omfatter steder for nesten 325 000 stjerner fra Nordpolen til 2° sørlig deklinasjon, samtlige av de kjente stjernene ned til niende, og mange av de tiende, størrelsesklassene.

I 1875 ble Argelander etterfulgt av Eduard Schönfeld som leder av Bonn-observatoriet. I perioden 1875–1881 utvidet han Bonner Durchmusterung sørover med ytterligere 133 659 stjerner, observerbare fra Bonn.

I perioden 1892–1914 ble katalogen utvidet til også å omfatte den sørlige stjernehimmelen gjennom en sammenstilling gjort ved observatoriet i Córdoba i Argentina. Córdoba-Durchmusterung inneholder rundt 578 000 stjerner.

Til sammen danner de tre Durchmusterung en systematisk katalog med over én million stjerner ned til niende, og delvis tiende, størrelsesklasse.

**BD**-stjernenummer brukes den dag i dag, og gjør det mulig å korrelere dette verket med moderne prosjekter. BD-nummer skrives på formatet «BD *deklinasjon* *løpenummer*», eksempelvis har Betelgeuse nummer BD+7°1055 (den 1055. stjernen på 7° nordlig deklinasjon.

Portal: Astronomi

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis
 |
**Nevado del Ruiz** er en kjeglevulkan i Colombia. Et utbrudd i 1985 skapte en lahar som fullstendig begravde byen Armero, med 23 000 drepte i det som er blitt kjent som Armero-tragedien.

Geografi og geologi
-------------------

### Lokalisering

Det er den nordligste av vulkanene i det vulkanske beltet i Andesfjellene, og den ligger litt sørøst for Manizales, med byen Armero i dalen nedenfor. Det er den nordligste av vulkanene i Colombia, og den vulkanen i landet som har høyest vulkansk aktivitet.

Vulkanisme
----------

### Opprinnelse

Nevado del Ruiz er skapt av subduksjon av den tektoniske Nazcaplaten under den søramerikanske kontinentalplaten. Stratovulkaner i Andes er for det meste plinisk, det er også Nevado del Ruiz, og vulkanen produserer pyroklastiske strømmer. 

### Utbrudd i 1985

Satellittbilde av vulkanen.
13. november 1985, klokken 21:08, fikk Nevado del Ruiz et utbrudd. Pyroklastiske strømmer smeltet is og snø på toppen av vulkanen, som formet laharer som strømmet nedover flere elvedaler. Laharene var opp til 50 meter tykke, og bevegde seg mer enn 100 kilometer bort.

Mange hus og landsbyer ble fullstendig ødelagt av laharene. Byen Armero ble fullstendig dekket av strømmen, noe som drepte omtrent 21 000 av 28 700 innbyggere. Utbruddet drepte totalt anslagsvis 23 000 mennesker, skadet 5 000, og ødela mer enn 5 000 bygninger. Dette var det nest dødeligste vulkanutbruddet i det 20. århundre, etter utbruddet i 1902 i Montagne Pelée. Ulykken skapte stor internasjonal omtale og interesse, spesielt takket være et fotografi tatt av Frank Fournier, av en ung jente ved navn Omayra Sánchez som ble fanget under rot og skrot i tre dager, før hun døde.

Flyktninger som rømte til andre byer i området, fikk gradvis nye hjem i et regjeringsstyrt prosjekt, men problemene for de som måtte flytte fra området fortsatte i mange år etterpå. Landsbyene ble advart mot muligheten for en katastrofe, men på grunn av mange tidligere falske alarmer, samt en uttalelse fra flere offisielle byråkrater om at vulkanen ikke ville få et utbrudd, omkom mange mennesker fordi de ikke tok hensyn til advarslene.

Der var hundrevis med historier om personer som var like ved hverandre, der den ene ble drept av massive steiner, og den andre overlevde nesten uskadd. Blant de mest fryktelige konsekvensene av gjørmen, var temperaturen i den. Dette sammen med et høyt innhold av sopp og bakterier i gjørmen, som ikke lot seg behandle med kjente antibiotika, gjorde at mange fikk helseproblemer, eller døde.

Referanser
----------

1. ↑  Volcanodiscovery.com
2. ↑  Deadly Lahars from Nevado del Ruiz Arkivert 24. august 2007 hos Wayback Machine. at the USGS
3. ↑  Picture power: Tragedy of Omayra Sanchez BBC News, 30. september 2005

Eksterne lenker
---------------

* (en) Nevado del Ruiz – kategori av bilder, video eller lyd på Commons Rediger på Wikidata
* Navado del Ruiz Arkivert 24. juli 2010 hos Wayback Machine. at South Dakota State University
* Nevado del Ruiz facts at the NOAA

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** GeoNames
 |
***Verden venter*** er en norsk-svensk dramakomedie fra 2014 regissert av Mariken Halle, som også skrev manus.

Den ble vist på kinoen Capitol 24. januar 2015 under den 28. Göteborg Film Festival.

Handling
--------

Tre svenske servitriser sommerjobber i restauranten på Kunstnernes Hus i Oslo. De sparer penger for å kunne danne en fri teatergruppe i Göteborg, men plutselig dukker det opp en mann som påstår at han er faren til én av servitrisene.

Medvirkende (i utvalg)
----------------------

* Nina Haber
* Bianca Kronlöf
* Elin Söderquist
* Leif Edlund
* Kyrre Haugen Sydness
* Niklas Gundersen
* Benjamin Molinér
* Dana Wanounou
* Kristofer Hivju
* Mariken Halle
* Per Kjerstad
* Amund Sigurdssønn Karlsen
* Susanne Sundfør

Mottakelse
----------

Axel Kielland i *Montages* skrev : *«Det er som å tilbringe flere minutter i det korte, uendelig usikre øyeblikket mellom da punchlinjen i en vits faller og tidspunktet der man forstår hvorfor vitsen er morsom. Det er en ytterst fascinerende opplevelse, fundert på en emosjonell kompleksitet de færreste filmregissører tar mål av seg å mane frem».*

Jon Inge Faldalen i *Rushprint* skrev: *«Ikke siden Erik Løchens filmer har noen filmskaper laget mer interessante filmatiske motforestillinger her til lands. I kortfilmene Trygve med hjertet i postkassa og No Sex Just Understand og langfilmene Kanskje i morgen og Verden venter toner en egenartet stemme, som troverdig og modig søker en positiv definisjon av alternativ film».*

Referanser
----------

1. 1 2  «Verden venter». *Svensk Filmdatabas*. Svenska Filminstitutet. Besøkt 5. juli 2016.
2. 1 2  «Verden venter». Filmweb. Besøkt 5. juli 2016.

Eksterne lenker
---------------

* *VERDEN VENTER* på marikenhalle.no
* *Verden venter* (2014) på Internet Movie Database
**Amir Asgharnejad** (født 1985) er en norsk billedkunstner, komiker, skuespiller og stuntreporter. Han er født i Iran og oppvokst i Kristiansand.

Asgharnejad gjorde seg bemerket i forbindelse med finalen i Eurovision Song Contest 2012, da han på oppdrag fra NRK utga seg for å være en reporter fra en iransk tv-stasjon som var kritisk til vertslandet Aserbajdsjan. Aserbajdsjanske myndigheter oppdaget opptakene som lå ute på nettet, og holdt igjen Asgharnejad og hans team på flyplassen i Baku da de skulle tilbake til Norge. Asgharnejad hevdet at han ble trakassert av politiet, og NRK truet med å trekke seg fra konkurransen. Fire år senere innrømmet imidlertid komikeren at hele episoden var oppdiktet, og at han aldri ble anholdt eller trakassert av aserbajdsjanske myndigheter.

Asgharnejad har senere vært programleder og reporter i programmene *Amir og Odin* på VGTV, og *Kjendiskveld med Magnus Devold* på TVNorge. Han hadde hovedrollen i dramaserien *Oslo Zoo* (2018) på NRK1, og i spillefilmen *Drib* (2017). Han har også spilt rollen som Karl-Erik i *Unge lovende* (2017–2018). Han har også spilt i komiserien *Hvite gutter*. I 2021 var han deltager i den fjerde sesongen av *Kongen befaler* på TVNorge. Han ble nominert til Humorprisen 2020/2021 til publikumsprisen året morsomste på TV.

Asgharnejad er også med i sketsjer på YouTube-kanalen til humornettsiden Humornieu.

I 2022 var han representert på Statens Høstutstilling med to malerier, og senere samme år deltaker i sesong 5 av *Alle mot alle*, sammen med Kristine Riis. Han var også deltaker i NRK sin julekalender *24-stjerners julekalender* i 2022, hvor han røk ut 13. desember.

Referanser
----------

1. ↑   www.csfd.cz[Hentet fra Wikidata]
2. 1 2  [ Ragnhild Laukholm Sandvik og
Javier Ernesto Auris Chavez (foto), NRK.no 6. november 2022:*En luring blir voksen. Da komiker Amir Asgharnejad slo hodet, ble kunsten redninga. Det er i hvert fall det han sier.* (omtale av og intervju.)]
3. ↑  «Amir Asgharnejad». *PRAXIS OSLO* **(engelsk)**. Arkivert fra originalen 6. juni 2021. Besøkt 6. juni 2021.
4. ↑  Ousdal, Johanne (13. mars 2021). «(+)– Han er den jeg skulle ønske jeg var». *fvn.no* **(norsk)**. Besøkt 6. juni 2021.
5. ↑  Egeland, Jorunn (7. mai 2017). «Amir lurte et amerikansk reklamebyrå i en millionkampanje. Nå har stuntet blitt film». *Nettavisen* **(norsk)**. Besøkt 6. juni 2021.
6. ↑  «Uklassifiserbart beist». *morgenbladet.no*. 15. juni 2018. Besøkt 10. oktober 2018.
7. ↑  «Disse er nominert til Humorprisen». *tv2.no*. 13. mai 2022. Besøkt 14. mai 2022.

Eksterne lenker
---------------

* (en) Amir Asgharnejad – kategori av bilder, video eller lyd på Commons Rediger på Wikidata
* (en) Amir Asgharnejad på Internet Movie Database Rediger på Wikidata
* (no) NRK-team utsatt for overgrep i Baku
***Forskerne i felten*** er en dokumentarfilm om det tverrfaglige forskningsprosjektet *Alna-prosjektete* i regi av Universitetet i Oslo og ledet av professor i sosialantropologi Thomas Hylland Eriksen. Prosjektet pågikk i perioden 2009 til 2013 og nærmere 30 forskere fra masternivå til professorer deltok i prosjektet i større eller mindre grad. Flere artikler som *Et lite stykke anti-Norge*  og artikkelsamlingen *en globalisert drabantby (Cappelen Damm 2012)* var publikasjoner som sprang ut av prosjektet. 

Filmen følger professor i sosialantropologi Thomas Hylland Eriksen og filmskaper Anders Høgmoen mens de besøker forskere som forsker på forskjellige temaer i Groruddalen.

*Forskere i felten* er en samproduksjon mellom det selvstendige filmproduksjonsselskapet mana production™ og Intermedia ved Universitetet i Oslo. Anders Høgmoenn hadde regi for filmen som er vist to ganger på NRK2.

Referanser
----------

1. ↑  Samtiden nr1 2011

Eksterne lenker
---------------

* Forskere i felten (hele filmen tilgjengelig)
**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. *(2020-12)*

**Blindveiside:** Denne artikkelen er en blindveiside. For å knytte den til en sammenheng og gjøre det mulig å manøvrere enkelt gjennom Wikipedia trenger den lenker til aktuelle artikler.

(Liste over blindveisider).

**Sven Jøran Michelsen** (født 18. mars 1955 i Drammen) er en norsk musiker. Han er både utøvende musiker og komponist innenfor gospel, soul, jazz og musikk for teater.

Han har også økonomisk utdannelse og driver Norsk Lydstudio AS i Mjøndalen.

Han har lang erfaring som sanger og pianist og har deltatt på en rekke innspillinger, konserter og radio- og TV-programmer både i Norge og utlandet. 

I en årrekke har han vært engasjert i arbeid innen norsk kor-virksomhet hvor det musikalske uttrykket først og fremst har vært inspirert av amerikansk gospeltradisjon. 

Blant annet var han pianist i det etterspurte ungdomskoret TVERS fra Hamar på 70-tallet. 

Han har også sunget 1.tenor i Oslo Gospel Choir i over seks år.

Michelsen etablerte gospelkoret Mosaic Choir and Band. Han var musikalsk leder og dirigent for dette koret fra oppstarten i 1994 og frem til 1997. 

Han etablerte i 1998 The Gospel Art Group (GAG) som han også er dirigent for. *I* 2001 ga ensemblet ut CD-en ’*Show me your way’* hvor Jan Werner Danielsen var med som gjestesolist. 

For tiden er Sven Jøran Michelsen leder og dirigent for Drammen International Gospel Choir. 

En av hans kjente melodier er «OL-floka» fra OL på Lillehammer i 1994.
**Jean Pierre Marie Orchampt** (født 9. desember 1923 i Vesoul i departementet Haute-Saône i Frankrike; død 21. august 2021 i Angers[1]) var en fransk geistlig og katolsk biskop av Angers.

Liv og virke
------------

### Prest

Jean Orchampt gikk på *École Saint-Colomban* i Luxeuil-les-Bains. Deretter studerte han filosofi og katolsk teologi ved presteseminaret i Besançon. Den 29. juni 1948 ble Orchampt presteviet for erkebispedømmet Besançon.[2]

Fra 1948 til 1954 var Jean Orchampt kapellan i sognet *Saint-Martin* i Besançon. Etter videre studier ved Institut supérieur de pastorale catéchétique de Paris (ISCP) ved Institut Catholique de Paris, fikk han et diplom i 1956. Orchampt var deretter nestleder for avdelingen for religionsundervisning i erkebispedømmet Besançon før han ble professor ved *Institut supérieur de pastorale catéchétique de Paris* i 1957. Fra 1957 til 1963 var han også studiedekan og fra 1963 til 1968 underdirektør for instituttet. 

I 1968 grunnla Orchampt *Institut supérieur de culture religieuse* i Abidjan i Elfenbenskysten og ble dets første direktør.[2]

### Hjelpebiskop i Montpellier

Den 14. juni 1971 utnevnte pave Paul VI ham til titulærbiskop av *Aquae in Mauretania* og hjelpebiskop i Montpellier. Han ble ordinert til biskop av erkebiskopen av Besançon, Marc-Armand Lallier, den 18. september samme år i katedralen i Besançon; medkonsekratorer var assisterende sekretær for Kongregasjonen for folkenes evangelisering, kurieerkebiskop Bernardin Gantin, og Cyprien Tourel, biskop av Montpellier.

### Biskop av Angers

Pave Paul VI utnevnte ham til biskop av Angers den 5. juli 1974. Innsettelsen i embedet fant sted 10. september samme år. Som biskop av Angers var Jean Orchampt også storkansler ved Université Catholique de l'Ouest.[2]

Den 20. mars 2000 innvilget pave Johannes Paul II biskop Jean Orchampts anmodning om å få trekke seg på grunn av sin alder.[3]
**Arnoldus Franciscus Diepen** (født 12. mars 1860 i 's-Hertogenbosch i Nederland, død 18. mars 1943 samme sted) var katolsk biskop av bispedømmet 's-Hertogenbosch i storhetstiden for det rike romerske liv.

Liv og virke
------------

### Bakgrunn

Arnold Diepen var sønn av George Diepen og Maria J.H.A. Hermans. Arnold tok humaniora ved Rolduc fra 1872 til 1874 og deretter ved mindreseminaret Beekvliet i St. Michielsgestel til 1878. Diepen studerte deretter filosofi og teologi ved hovedseminaret i Haaren (Nord-Brabant) fra 1878 til 1884. 

### Prest

Etter prestevielsent ble han lærer ved Beekvliet og grunnla en katolsk lærerskole som han ble rektor for i 1895. 

### Hjelpebiskop i s'Hertogenbosch

I 1915 ble Diepen hjelpebiskop i 's-Hertogenbosch.

Etter første verdenskrig var Diepen formann for den katolske boligkomiteen, som var forpliktet til å hjelpe trengende barn, hovedsakelig i Tyskland, Østerrike og Ungarn.

### Biskop av s'Hertogenbosch

I 1919 ble Diepen biskop av 's-Hertogenbosch, ed embede han hadde til sin død i 1943.

I 1920 foretok biskop Diepen, etter oppdrag fra Den hellige stol, en apostolisk visitas i Danmark, Norge, Sverige og Finland som bidro til en nyorganisering av den katolske kirke i Skandinavia.

Emansipasjonen av de brabantske katolikkene tok form under ledelse av Diepen. I perioden 1920-1940 innviet Diepen mer enn 150 kirker og kapeller. På denne måten reagerte han på veksten i antallet katolikker i bispedømmet, spesielt i de store byene Eindhoven, Tilburg, 's-Hertogenbosch og Nijmegen. Dette ble ledsaget av en sterk utvikling av det katolske utdanningssystem og organisasjonslivet – inspirert av encyklikaen *Quadragesimo Anno* (1931) – og med mange presteordinasjoner og kall.[1]

Diepen var kjent som en av de ivrigste kjemperne mot umoral, spesielt umoralsk bekledning. Fra dens stiftelse i 1904 var Diepen styremedlem i sedelighetsforeningen *Voor Eer en Deugd*. I 1917 hadde den allerede 55 lokalavdelinger med til sammen mer enn 10.000 medlemmer. I hyrdebrev fra 1920 og 1926 instruerte Diepen sine presteskap om å utvise umoralsk kledde jenter og kvinner fra kirken til enhver tid, og å nekte dem nattverd. I 1938 fulgte strenge regler for sportsklær til katolske kvinner og jenter. Brevene hans skulle leses årlig i alle bispedømmets kirker den første søndag i fasten, og slik forble det helt til han døde. I Tilburg fikk biskop Diepen - som selv en etterkommer av en Tilburg-familie - kallenavnet *Alles Flink Dicht* basert på hans initialer. Sedelighetsforeningene mistet gradvis sin betydning utover i 1930-årene.[2]
***Love in Paris*** er en erotisk dramafilm utgitt i 1997, en oppfølger til *9½ Weeks*. I USA ble den utgitt som ***Another 9½ Weeks***.

Mickey Rourke spiller hovedrollen som John Gray. Angie Everhart medvirker. Denne oppfølgeren er regissert av Anne Goursaud.

Handling
--------

10 år etter at Elizabeth (karakteren som ble fremstilt av Kim Basinger i den første filmen) forlot ham, har John havnet i depresjon og ensomhet - og er suicidal. Når han mottar en invitasjon til å delta på en kunst-utstilling i Paris, som han oppdager skal inneholde noen av Elizabeths malerier. John setter seg umiddelbart på et fly til Frankrike, i håp om å få snakke med henne.[]

Men når John kommer til auksjonshuset, er ikke Elizabeth der. Han ser imidlertid en vakker kvinne (spilt av Angie Everhart) som har på seg nøyaktig det samme sjalet som John ga til Elizabeth mange år tidligere. Kvinnen heter Lea Calot. Hun sier at hun er Elizabeths nære venn, og at Elizabeth nå bor i et annet land - og er lykkelig gift. Men John mistenker at det er noe Lea ikke forteller ham. Det blir tydelig at Elizabeth fortalte henne intime detaljer om forholdet hennes til John.[]

Lea, en motedesigner, er åpenbart romantisk tiltrukket av John. Han begynner å få følelser for henne også. De innleder snart en lidenskapelig affære, men Lea fortsetter å være unnvikende når det gjelder å svare på spørsmål som handler om Elizabeth. Når John endelig kommer nærmere å oppdage sannheten om Elizabeths skjebne, blir han også tvunget til å undersøke hvordan hans tidligere handlinger har forandret ham som person - og om han kan være den typen kjæreste for Lea som hun ønsker at han skal være.[]

Skuespillere
------------

* Mickey Rourke som John Gray
* Agathe de La Fontaine som Claire
* Angie Everhart som Lea Calot
* Steven Berkoff som Vitorio DaSilva
* Dougray Scott som Charlie

Referanser
----------

1. ↑  ; besøksdato: 13. april 2016.
2. ↑  ; besøksdato: 13. april 2016.
3. 1 2 3 4 5  ; besøksdato: 13. april 2016.
4. ↑  ; besøksdato: 13. april 2016.
5. 1 2 3 4 5 6  ; besøksdato: 13. april 2016.
6. ↑   Zelluloid.de, «9 1/2 Wochen in Paris», arkiveringsdato 27. februar 2005, arkiv-URL web.archive.org, besøkt 4. januar 2018[Hentet fra Wikidata]

Eksterne lenker
---------------

* (en) *Love in Paris* på Internet Movie Database Rediger på Wikidata

* (sv) *Love in Paris* i Svensk Filmdatabas Rediger på Wikidata

* (en) *Love in Paris* på AllMovie Rediger på Wikidata

* (fr) *Love in Paris* på Allociné Rediger på Wikidata

* (nl) *Love in Paris* på MovieMeter Rediger på Wikidata

* (en) *Love in Paris* på Turner Classic Movies Rediger på Wikidata

* (en) *Love in Paris* på Rotten Tomatoes Rediger på Wikidata
**Douglas Scott Wreden** (født 18. januar 1991), også kjent som **DougDoug**, er en amerikansk twitch-strømmer og youtuber. Direktesendingene hans er ofte komiske av natur, hvor han ofte gjør uortodokse utfordringer i forskjellige spill, blant annet *Peggle*, *Skyrim*, *Mario Party*, *Grand Theft Auto* og andre populære spill, og laster opp høydepunktene på sin Youtube-kanal. Han lager også andre videoserier om spill, deriblant en serie av spillanmeldelser hvor han forklarer spillene ved hjelp av matrelaterte metaforer og sammenlikninger.

Utdannelse og virke
-------------------

Wreden studerte Informatikk ved UC Berkeley. Deretter var han ansatt ved Electronic Arts som utvikler fra 2014 til 2015, før han ble ansatt som en e-sports-produsent ved ESL og e-sportslaget Tempo Storm. Mens han var ansatt hos ESL var han med på å organisere verdensmesterskapet i *Hearthstone* i 2016.

Oteren Rosa
-----------

Rosa er en havoter ved Monterey Bay Aquarium i Monterey Bay i USA. I 2019 under en urelatert direktesending oppdaget Wreden at akvariet feriet oteren Rosa sin 20-årsdag den dagen, og bestemte seg for å holde en pengeinnsamling for akvariet som feiring. Direktesendingen samlet inn 320 dollar dette året. Wreden gjentok feiringen i 2020, og samlet inn 2676 amerikanske dollar til akvariet, og i 2021 ble det 14 172 dollar. I 2022 samlet han inn 104 327 dollar, og i 2023 samlet han inn 302 104 dollar. Pengene ble donert av seere på Twitch.

Politiske meninger
------------------

Doug ytrer sjelden politiske meninger offentlig, men han har gjentatte ganger vært åpen om sin aksept av LHBT-personer under direktesendingene sine. Han la også ut en tweet etter at abortloven i USA ble strammet inn den 24. juni 2022 om at ham så på det som en trist dag for kvinners rettigheter og håpet på en reversering i fremtiden. Etter mordet av George Floyd gjorde han også en direktesending med pengeinnsamling for BLM (the bail project). Under en spørrerunde på en av direktesendingene ble Douglas spurt om sin mening om cannabis og han mente det burde bli legalisert.

Priser og nominasjoner
----------------------

| År | Utdeling | Kategori | Resultat | Ref |
| --- | --- | --- | --- | --- |
| 2023 | The Streamer Awards | I sin egen liga (*League of their own*) | Vant |  |

Referanser
----------

1. ↑   www.famousbirthdays.com[Hentet fra Wikidata]
2. ↑  «DougDoug LinkedIn» **(engelsk)**.
3. ↑  «FAQ». *DougDoug* **(engelsk)**. Besøkt 1. februar 2024.
4. ↑   (på en) *I'm not sure what to add, other than the ruling today is extremely sad for women's rights and I sincerely hope there's some recourse or reversal in the near future.*, besøkt 2022-09-01
5. ↑   (på en) *Skyrim but with 1 HP | Stream VOD 06/03/2020*, besøkt 2022-09-01

Eksterne lenker
---------------

* DougDoug på Twitter Rediger på Wikidata

* DougDoug på YouTube Rediger på Wikidata

* DougDoug på TikTok Rediger på Wikidata

* DougDoug på Twitch Rediger på Wikidata
**Bleia-Storebotnen landskapsvernområde** ligger Aurland og Lærdal kommuner i Vestland fylke. Landskapsvernområdet ble opprettet i 2004 og har et areal på 66 km². Området er vernet for å ta vare på natur- og kulturlandskapet fra fjord til fjell. Områdets naturverdier er knyttet til kvartærgeologi, botanikk og fauna. Landskapet er ble formet i siste istid. Berggrunnen er preget av anortositt. En finner også områder med en mer kalkholdig, fyllittisk grunn som er botanisk rikere. En viktig del av landskapets karakter er det gamle slettelandet og fjordlandskapet med en variert vegetasjon og fauna med villrein. Den urskogspregete furuskogen i Nordheimsdalen naturreservat går over i Bleiaområdet. Verneområdet inneholder mange kulturminner knyttet til både jakt, fangst og stølsdrift. I utkanten av landskapsvernområdet ligger stølen i Nordheimsdalen. I området finner man også mange og mange dyregraver. Verneområdet blir forvaltet av Nærøyfjorden verneområdestyre. Området ble oppført på Unescos verdensarvliste som del av Vestnorsk fjordlandskap i 2005.

Referanser
----------

1. ↑   Common Database on Designated Areas, besøkt 26. juni 2021[Hentet fra Wikidata]

Eksterne lenker
---------------

* (no) Bleia-Storebotnen landskapsvernområde i Miljødirektoratets nettsted Naturbase
* Bleia-Storebotnen landskapsvernområde

|  |  |
| --- | --- |
| Oppslagsverk/autoritetsdata | Naturbase
 |
**Windir** var en black/viking metal-gruppe som ble dannet av Terje «Valfar» Bakken i 1994 i Sogndal. Valfar kalte musikken sin for **sognametal** (metal fra Sogn) siden black metal-sjangeren hadde fått så mye negativ oppmerksomhet i media på grunn av blant annet kirkebrenning. Musikken er også mer progressiv enn tradisjonell norsk black-metal, og går derfor ikke helt under sjangeren.

Musikken er melodiøs, og inspirert av norsk folkemusikk.
Tekstene er tatt fra diverse historier og sagn. De handler stort sett om slaget mellom Magnus Erlingsson og Sverre Sigurdsson som sto ved Fimreite i 1184. Tekstene handler ofte om ære og røtter, en slags nasjonalisme til «Sogneriket».

På de to første demoene og de to første albumene var Windir et enmannsband, kun bestående av Valfar.
Senere fikk han med seg medlemmene fra et annet lokalt band kalt Ulcus.
De gav ut de to albumene 1184 og Likferd. Valfar frøs ihjel på fjellet i Sogndal den 14. januar 2004.
Den 3. september 2004, på dagen som skulle vært Valfars 26-årsdag, spilte bandet en siste avskjedskonsert til ære for Valfar. Konserten ble gitt ut på DVD før bandet ble erklært oppløst. I tillegg gav de også ut et dobbeltalbum hvor inntektene går til Valfars etterlatte. I ettertid har Windirs medlemmer fortsatt med musikken. Hváll, Steingrim, Strom og Sture, spiller i dag i bandet Vreid. Righ startet og er låtskriver i Cor Scorpii. Strom er også gitarist i bandet Mistur.

Medlemmer
---------

### Siste kjente oppstilling

* Valfar – vokal + ekstrainstrumenter
* Strom – gitar
* Sture – rytmegitar
* Hvàll – bass
* Righ – synth
* Steingrim – trommer

### Tidligere medlemmer

* Sorg – Gitar
* Cosmocrator – Ren vokal på de to siste albumene: 1184 og Likferd.

Diskografi
----------

### Demoer

* *Sogneriket* (1994)
* *Det gamle riket* (1995)

### Album

* *Sóknardalr* (1997)
* *Arntor* (1999)
* *1184* (2001)
* *Likferd* (2003)
* *Valfar, Ein Windir (samlealbum)* (2004)

### DVD

* + *Sognametal* (2005)
	+ Konsert:
		- 01. Intro, Strid
		- 02. Sognariket Sine Krigarar
		- 03. On The Mountain Of Goats
		- 04. Svartasmeden Og Lundamyrstrollet
		- 05. Stridsmann
		- 06. 1184
		- 07. Blodssvik
		- 08. Fagning
		- 09. Krigaren Si Gravferd
		- 10. Byrjing
		- 11. Arntor, Ein Windir
	+ Liveklipp
	+ Backstage Footage
	+ Interview med Valfar på NRK

Eksterne lenker
---------------

* Offisielt nettsted Rediger på Wikidata
* (en) Windir på Discogs Rediger på Wikidata

* (en) Windir på MusicBrainz Rediger på Wikidata

* (en) Windir på Encyclopaedia Metallum Rediger på Wikidata

* (en) Windir på Songkick Rediger på Wikidata

* (en) Windir på Last.fm Rediger på Wikidata

* (en) Windir på Genius — sangtekster Rediger på Wikidata

* (en) Windir på AllMusic Rediger på Wikidata
* Offisiell Webside
* (en) Windir hos Encyclopaedia Metallum

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** MusicBrainz **·** Discogs **·** AllMusic
 |
***Blå*** (fransk: *Trois couleurs : Bleu*) er en fransk-polsk film fra 1993, regissert og produsert av den polske regissøren Krzysztof Kieślowski. Han skrev også manuset til filmen sammen med Krzysztof Piesiewicz. Den er den første filmen i *Tre farger-trilogien*, som tar for seg hvert av de tre idealene fra den franske revolusjon.

Handling
--------

Julie, kone til en berømt komponist Patrice de Courcy, må takle ektemannen og datterens død i en bilulykke hun selv overlevde. På sykehus, forsøker Julie selvmord ved overdose, men klarer ikke å svelge pillene. Når hun ringer til Olivier, en ugift tidligere samarbeidspartner av ektemannen som alltid har beundret henne, tilbringer hun en natt med ham før hun sier farvel. Hun tømmer familie-hjemmet og legger det ut for salg, og finner en leilighet i Paris uten å fortelle noen.

Julie tar avstand fra alle tidligere minner, og tar avstand fra tidligere vennskap. Selv om hun ikke lenger blir anerkjent av moren sin, som sliter med Alzheimers sykdom. Til tross for sitt ønske om å leve mest mulig anonymt og alene, tvinger livet i Paris henne til å konfrontere fortiden som hun helst ikke vil møte. Hun blir motvillig venn med en eksotisk danser ved navn Lucille som har en affære med en av naboene, og hjelper henne når hun trenger moralsk støtte.

Medvirkende
-----------

* Juliette Binoche: Julie Vignon-de Courcy
* Benoît Régent: Olivier Benoit
* Charlotte Very: Lucille
* Emmanuelle Riva: Madame Vignon (moren til Julie)
* Florence Pernel: Sandrine

Priser
------

* Filmfestivalen i Venezia 1993:
	+ Beste film
	+ Beste kvinnelige skuespiller: Juliette Binoche
	+ Beste cinematografi: Sławomir Idziak
* César du cinéma 1993:
	+ Beste kvinnelige skuespiller: Juliette Binoche
	+ Beste lyd
	+ Beste redigering
* Los Premios Goya:
	+ Beste europeiske film

Eksterne lenker
---------------

* (en) *Blå* på Internet Movie Database Rediger på Wikidata

* (no) *Blå* hos Filmfront Rediger på Wikidata

* (sv) *Blå* i Svensk Filmdatabas Rediger på Wikidata

* (da) *Blå* i Danmark Nationale Filminstitut Rediger på Wikidata

* (en) *Blå* på AllMovie Rediger på Wikidata

* (fr) *Blå* på Allociné Rediger på Wikidata

* (nl) *Blå* på MovieMeter Rediger på Wikidata

* (en) *Blå* på Turner Classic Movies Rediger på Wikidata

* (en) *Blå* på Rotten Tomatoes Rediger på Wikidata

* (en) *Blå* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** BNF **·** BNF (data) **·** SUDOC
 |
**Astrid Hårstad** (født 1. desember 1984) er en norsk politiker (V) som var politisk rådgiver i Klima- og miljødepartementet for Ola Elvestuen i 2018-2019 og leder i Norges Venstrekvinnelag 2019–2021.

Bakgrunn og utdannelse
----------------------

Hårstad er oppvokst på Biri i Gjøvik kommune. Hun er utdannet jurist ved Universitetet i Bergen,og har en fagutdannelse som prosjektleder for teater og scene ved Nordisk institutt for scene og studio (NISS).

Fra 2019 jobber hun som næringspolitisk rådgiver for Bergen Næringsråd

Politisk karriere
-----------------

Hårstad ble i 2018 valgt som nestleder i Norges Venstrekvinnelag, og var nestleder i Bergen Venstre i perioden 2014 - 2018. Hårstad har vært ansatt i Venstres stortingsgruppe under lokalvalget i 2017, og vært sommervikar som rådgiver for Venstres Stortingsgruppe i perioden 2014–2017. 

I 2012-2014 var Hårstad sentralstyremedlem i Norges Liberale Studenterforbund (NLSF), og hun satt som sentralstyremedlem i Norges Unge Venstre 2006–2007.

Referanser
----------

1. ↑  miljødepartementet, Klima-og (10. august 2018). «Ny politisk rådgiver i Klima- og miljødepartementet». *Regjeringen.no* **(norsk)**. Besøkt 8. januar 2019.
2. ↑  «Norges Venstrekvinnelag». *Norges Venstrekvinnelag*. 19. juni 2017. Besøkt 6. februar 2019.
3. ↑  «Våre ansatte». *www.bergen-chamber.no*. Arkivert fra originalen 16. mai 2022. Besøkt 19. mai 2022.
4. ↑  «Norges Venstrekvinnelag». *Norges Venstrekvinnelag*. 17. juni 2017. Besøkt 18. april 2018.
**Asha Haji Elmi** (født 1962) er en fredsaktivist i Somalia, som ble tildelt Right Livelihood Award i 2008, med tre andre aktivister fra India, USA og Tyskland. I september 2009 var Elmi en av fem mottakere av Clinton Global Citizen Award. 

Elmi har en grad i økonomi fra Somalia National University og fra USA International University har hun en Master of Business Administration. Da kvinnene ble ekskludert fra fredsprosessen i Somalia, som involverte de fem tradisjonelle klanene i landet, dannet Elmi en sjette bevegelse for å få ta del i fredsprosessen. Elmi er grunnlegger for Save Somali Women and Children (SSWC), som ble opprettet i 1992 under borgerkrigen i landet. Asha har blitt internasjonalt anerkjent for sin aktivisme mot kjønnslemlestelse av kvinner i Somalia og andre områder av Afrika. Hun besøker ofte universitetet og høyskoler for å holde taler om de politiske forholdene i Somalia og om kjønnslemlestelse og effektene dette har på kvinner.

Eksterne lenker
---------------

* Asha Haji Elmi Amin profile
* WAPPP Fellow, profile at Kennedy School of Government, Harvard University
* www.clintonglobalinitiative.org
* Biography on Right Livelihood Award

|  |  |
| --- | --- |
| Oppslagsverk/autoritetsdata | VIAF **·** ISNI **·** Munzinger (iba)
 |